
Z A P I S N I K

sa ročišta održanog u Trgovačkom sudu u Zadru, dana 26. travnja 2018., povodom prijedloga za otvaranje stečajnog postupka nad dužnikom OSCAR ZADAR d.o.o., Zadar, Mihovila Klaića 4, OIB: 92833497458, a radi očitovanja o prijedlogu  za otvaranje stečajnog postupka i rasprave o pretpostavkama za otvaranje stečajnog postupka 

Nazočni od suda: 
Ardena Bajlo, sutkinja
Ante Rubelj, zapisničar

Početak u 10,30 sati

Utvrđuje se da su na ročište pristupili:

Za stečajnog dužnika: zastupnik po zakonu Branko Bungur, identitet utvrđen uvidom u osobnu iskaznicu
                                       
Za predlagatelja:  

Sutkinja objavljuje da je predmet današnjeg ročišta davanje podataka o stečajnom dužniku neophodnih za donošenje odluke o prijedlogu  za otvaranje stečajnog postupka nad trgovačkim društvom  OSCAR ZADAR d.o.o., Zadar

Sudac donosi
r j e š e nj e 

ročište radi očitovanja o prijedlogu za otvaranje stečajnog postupka i rasprave o pretpostavkama za otvaranje stečajnog postupka se spajaju.

Upoznaje ukratko prisutne sa sadržajem prijedloga za otvaranje stečajnog postupka.  

Sudac upozorava zastupnika po zakonu stečajnog dužnika na dužnost davanja točnih podataka i posljedice suprotnog postupanja, a u smislu čl. 117., čl. 177., čl. 178., i čl. 180. Stečajnog zakona.

Zastupnik po zakonu stečajnog dužnika navodi da je kod Privredne banke d.d. otvoren žiro račun.

Zastupnik po zakonu navodi da je osnovna djelatnost stečajnog dužnika pekarstvo i slastičarstvo.

Dužnik navodi da posluje i da nema zaposlenika. 

Što se tiče imovine navodi da od imovine ima pokretnine u vidu inventara i repromaterijala vrijednosti oko 1.000.000,00 kuna.

Zna da je žiro račun u blokadi za iznos oko 200.000,00 kuna.

Navodi da ima 2 pečata sa otiskom društva. 

Branko Bungur navodi da je njegov broj mobitela: 091/7362-407

Knjigovodstvo se vodi u društvu gdje se nalazi i dokumentacija.

Posebno navodi da ima namjeru nastaviti poslovati i da će podmirit dugove za što mu treba 60 dana, pa moli odgodu odluke.

Sudac donosi 

r j e š e nj e 

Odluka će biti donesena u zakonskom roku.

Dovršeno u 10,40 sati


Zapisničar						          Sutkinja




Zakonski zastupnik dužnika			                       Predlagatelj








